Gekkegrenspolitiek - Jan Rap | LitNet
Jaco het 'n brief vol vrae aan my gerig (26/11) waarop ek geantwoord het, 'n brief direk aan hom geskryf (27/11), en sy reaksie daarop is 'n algemene brief waarin hy tangensiale reaksies op van my vrae gee.
Jaco het gelyk oor een ding naamlik dat daar wel so-iets soos gekkegrenspolitiek is. Sy vae definisie, naamlik dat die bedryf daarvan daarin bestaan dat mense geskille van die verlede veg met die eentonige leuse "ons het julle mos gesê" hou nie water nie. Hoe kan mens nou 'n geskil van die verlede 'veg'? Wat wel kan gebeur is om te let op 'n handeling van die verlede wat 'n negatiewe effek op die hede het. As jou kar gaan staan het sonder petrol kan die feit dat jy in die verlede nagelaat het om petrol in te gooi nie ignoreer word nie; jy moet sorg dat jy in die toekoms wel brandstof ingooi.
Nee, gekkegrenspolitiek is die intense bedryf van wat die Engelse FACTAP noem, frightful arse covering tactics and denial politics. Dit word bedryf deur mense wat die verkeerde bos en perd respektiewelik voor geblaf en opgesaal het– hetsy uit hoofde van naïwiteit of weens werklik bose bedoelings – en nou dat die uiters negatiewe gevolge van daardie handelinge manifesteer (daar is byvoorbeeld elke 16 sekondes 'n verkragting in die NSA) word die skuld aan ander toegedig en/of hulle ontken bloot wat teenswoordig aan die gang is.
Hierdie FACTAP-ouens is ook groot storie-aandikkers. Jaco praat byvoorbeeld van die "... eentonige leuse van 'ons het julle mos gesê' ..." Eentonig? Ek gooi seker al meer as tien jaar my stuiwer in die armbeurs hier en die kere wat ek die sinsnede wel gebruik het, was die afgelope maand of twee (en dit na aanleiding van 'n uitbarsting van Niekie 'n tyd gelede).
Benewens aandikkers is hierdie ouens ook kranige woordverdraaiers. Jaco sê byvoorbeeld dat ek FW de Klerk "... gedurig vir die situasie verkwalik". Ek is op rekord hier dat ek al gewonder het of FW nie dalk gedwing was om te doen wat hy gedoen het nie want wie weet of iemand hom nie aan die kortes beetgehad het nie. Veral in die lig van die feit dat hy in '97 gesê het dat, sou die NP ooit die beleid van die PFP implementeer, dit tot chaos en ekonomiese verval sou lei. Wat ek wel gesê het is dat, ironies genoeg, De Klerk toe die ou was wat wel PFP-beleid implementeer het.
Buitendien, ek het al dikwels gesê dat hierdie aanslag teen die Afrikaner kom al van lankal af. Die NP het effektief in die laat 60's ophou bestaan maar die aanslag is al sedert die ontdekking van goud. Die FACTAP-ouens, egter, het die storie hoek, sinker, lyn, katrol en visstok gesluk dat menseregte, kamtige demokrasie, die kwessie was. Nog 'n voorbeeld van verdraaiing is dat ek sou sê alle swartes wat ANC gestem het is aanhangers van die Xhosas. Wat ek wel gesê het is dat die Xhosas 'n minderheidsgroep is en as sodanig dan in effek 'n minderheidsregering is. Daar is wel anderstaliges in die regering maar hulle is Xhosalojaliste. En, terwyl ons nou op die onderwerp is, nie almal wat vir die ANC gestem het wou eintlik nie maar hulle was erg intimideer. Verder, wat 'meerderheidsregering' betref; dis nie eintlik meerderheid as mense gedurig instroom nie; immigrante is besoekers, nie burgers nie.
Van die kenmerkendste eienskappe van die FACTAPs is drogredenasies, flou teenargumente, die soort van ding. Nie dat daar iets met hulle intelligensie skort nie; dis net dat dit geweldig moeilik is om iemand aan te val wat die waarheid praat. Hulle sal byvoorbeeld 'n slagspreuk uit 'n koerant aanhaal en dit as 'n rede aanvoer, iets absurds soos "eenheid in diversiteit". Of, soos spesifiek Jaco in sy brief van gister, haal hy 'n stelling van my aan en noem dit onlogies. Dit mag wel onlogies wees, ek gee toe, maar dan moet hy sê hoekom hy so dink, anders is dit mos nou nie debat nie of hoe?
Nog 'n kenmerk van hulle is, weens die onsekere grond waarop hulle staan, is uitermate sensitiwiteit. Sodra hulle bevraagteken word skud dit hulle kaartehuis inmekaar en hulle woede manifesteer dan in ad hominem-gedrag, noem mense 'onbenullig', 'fanaties', die soort van ding. Hierdie onsekerheid wakker dan ook in 'n mate 'n soort van 'n vervolgingswaan aan; Thys sou my 'sidekick' wees, Dan Roodt my 'meester'. Hulle voel daar's 'n sameswering teen hulle.
Ter afsluiting: De Klerk alleen is nie verantwoordelik vir die oordra van mag aan die ANC nie; hy het 'n mandaat van 70% van die kiesers gekry, en 70% van die kiesers het hom die groen lig gegee omdat die oorgrote meerderheid van hulle 'n rat voor die oë gedraai is.
En laastens, ons hét julle mos gesê.
2012-12-02 @13:02 Jan Oor wat ek oor Selfbeskikking geskryf het, in ’n neutedop. Weens die aanslag teenoor Afrikaners en sy taal oa deur die ANC, sal Afrikaners buiteparlementêr self iets moet doen vir die handhawing van sy identiteit en taal. Hierdie en daaropvolgende regerings sal dit nie kan of wil doen nie. Indien die Afrikaner niks self iets daaromtrent doen nie, sal hy mettertyd, al neem dit 100 jaar, steeds deel van hierdie land wees, maar nie meer als Afrikaner of in Afrikaans nie. Afrikaners sal nooit weer ’n tuisland van sy eie kan verkry nie, vir juis die redes in my vorige brief hieromtrent uiteengesit. Ek het lesers, oa jouself uitgenooi om vir my die teendeel te bewys. Niemand, jy inkluis, het dit gedoen nie. My waarneming is dat soos Orania ’n private maatskappy is, selfbeskikking moontlik is in verskeie besigheids vorms, binne die bestek van die NSA, deur Afrikanerkapitaal gefundeer, oa kantons vir die wat dit wil he, als voorbeeld. Net soos die Afrikaanse Handelsinstituut verder in sy plaaslike sakekamers ingedeel is, soortgelyk kan Afrikaner selfbeskikking gereguleer word. Wat ek geskryf het is suiwer, my eie vertolking van moontlikhede, ge-inspireer deur die getoonde inisiatiewe van AfriForum en die daarstelling van die Afrikaner Burgelike Netwerk deur Solidariteit ge-inisieer. Laasgenoemde opsie is wel haalbaar van alle kante gesien. Dat soiets ooit sal gebeur, hang natuurlik af van globale Afrikaner aanvaarding. Net soos met enige ander besigheid wat op ekonomiese wette van aanvraag en aanbod gebasseer is, sal dit alleenlik kan slaag indien die aanvraag groot genoeg is. Ek vra jou weer. Wat is jou persoonlike HAALBARE vooruitsig vir Afrikaner selfbeskikking. Jaco Fourie Jaco Fourie
2012-12-03 @11:18 My respons hierbo behoort onder "Gekkegrens politiek - Jan Rap" en is verkeerdelik hier aangegee.
Jaco 2012-12-03 @11:23 Weer ’n regstelling:
My respons hierbo behoort onder "Vir Jaco oor sy opsie 3" en is verkeerdelik hier aangegee.
Vir Wouter Ferns
Jan Rap, 'n Antwoord vir Dirk Rigter
Jan Rap, Opsomming vir Dirk Rigter
Jan Rap, Dagsê Thomas
Jan Rap, Dagsê Dirk
Jan Rap, Dirk Rigter se uitstekende brief
Jan Rap, George Bekker (verduideliking)
Jan Rap, SêNetbrief vir Dirk en George
Jan Rap, Antwoord vir Dirk oor sy vergeefsbr...
Jan Rap, Volledige brief vir Wouter oor die ...